पाएं अपने शहर की ताज़ा ख़बरें और फ्री ई-पेपरडाउनलोड करें
मई के पहले दिन भी कोरोना से मरने वालों की संख्या कम नहीं हुई। कुछ दिन पहले ही कांग्रेस से भाजपा में शामिल हुईं हटा की महिला नेत्री अनीता खटीक सहित 12 लोगों की मौत हुई। जिला अस्पताल से छह लोगों के शव मुक्तिधाम ले जाए गए। इसके अलावा सागर बीएमसी, जबलपुर सहित अन्य अस्पतालों में जिले के मरीजों ने दम तोड़ा। शनिवार को 503 लोगों के कोरोना सेंपल लिए गए हैं। जबकि 130 लोगों की रिपोर्ट पॉजिटिव आई है। इस तरह मई के पहले दिन पॉजिटिव मरीजों की संख्या 3001 हो गई। यहां संख्या अप्रैल और मई के पहले दिन का है। जबकि अब तक जिले में 6134 केस आ चुके हैं। और 285 लोगों की मौत हो चुकी है।
लेकिन सरकारी रिकार्ड में मौतों की संख्या कम दर्ज है। इधर शनिवार को महिला नेत्री अनीता खटीक, वरिष्ठ समाज सेवी बलवंत सिंह खंडूजा का निधन हो गया। शहर के हटा नाका, जटाशंकर मुक्तिधाम और सुरेका कालोनी मुक्तिधाम में कोरोना गाइड लाइन से शवों के अंतिम संस्कार किए गए।
संक्रमित मरीजों की निगरानी नहीं: बता दें कि शहर सहित जिलेभर में करीब एक हजार मरीज होम क्वारेंटाइन हैं लेकिन इनकी निगरानी नहीं हो रही है। संक्रमित मरीज बाहर निकलकर घूम रहे हैं। साथ ही संक्रमित मरीजों के परिजन भी बाजार में घूमते देखे जा रहे हैं ऐसे में संक्रमण का खतरा बढ़ता जा रहा है।
दो प्रशासनिक अधिकारी किए नियुक्त
कोरोना के बढ़ते हुए संक्रमण की रोकथाम के लिए जिला मजिस्ट्रेट तरुण राठी के निर्देशानुसार नगर पालिका सीएमओ निशिकांत शुक्ला के मार्गदर्शन में कंटेनमेंट जोन बनाए जाने का कार्य प्रारंभ कर दिया गया है। कंटेनमेंट जोन दो प्रकार से बनाए जाने हैं।
जिसमें कोई भी व्यक्ति पॉजिटिव निकलता है तो उसके घर के सामने बैरीकेड लगाकर कंटेनमेंट जोन बनाया जाता है। वहीं दूसरा अगर किसी वार्ड मोहल्ला या कॉलोनी में एक ही जगह पर बड़ी तादाद में पॉजिटिव व्यक्ति निकलते हैं तो वहां मेगा कंटेनमेंट जोन बनाया जाता है।
जिसमें की एक पूरी गली या बड़ा क्षेत्र कवर किया जाता है। ऐसे ही कंटेनमेंट जोन शनिवार को सिविल वार्ड 5, सिविल वार्ड 6, सिविल वार्ड 7 में बनाए गए। इन कंटेनमेंट जोन में दो प्रशासनिक अधिकारी सीएमओ एवं राजस्व निरीक्षक एवं पुलिस अधिकारी सीएसपी अभिषेक तिवारी को नियुक्त किया गया है।
कंटेनमेंट जोन में प्रत्येक दिन नगर पालिका द्वारा सैनिटाइजेशन का कार्य किया जाएगा। कंटेनमेंट एरिया में चिकित्सीय आपाद आवश्यकता के अलावा समस्त गतिविधियां बंद रहेगीं। कंटेनमेंट एरिया के समस्त निवासियों को होम क्वॉरेंटाइन होना पड़ेगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn